આ બાબતે એક સ્થાનિક રહેવાસીએ ફરિયાદ કરતાં મિડ-ડે LOCALને જણાવ્યું હતું કે ‘રોજ ટૅન્કરવાળાઓ લાઇનબંધ ઊભા રહી જતા હોવાથી આખો રોડ બ્લૉક થઈ જાય છે. તેમને કહેવા જઈએ તો દાદાગીરી સાથે વાત કરે છે. એક દિવસ રોડની વચ્ચે ઊભા રહેતા ટૅન્કરવાળાઓને મેં કહ્યું કે અહીં ટૅન્કર ઊભા ન રાખો, અમને તકલીફ પડે છે તો તેઓ જેમ-તેમ બોલી મારી સામે દાદાગીરી કરવા લાગ્યા. એ બાદ એક જણે ટૅન્કરનો યુ ટર્ન માર્યો ત્યારે મને ધક્કો લાગ્યો અને હું પડી ગયો હતો. મને આંગળીમાં વાગી જતાં બ્લડ પણ નીકળ્યું હતું. વળી એક દિવસ ટૅન્કરવાળાએ પાર્ક થયેલાં વાહનોને પણ નુકસાન પહોંચાડ્યું હતું. આ બાબતે BMC તરફથી અમને કોઈ જ મદદ મળી નથી રહી. અમે આ ટૅન્કરવાળાઓથી ખૂબ જ પરેશાન થઈ ગયા છીએ. કહેવા જઈએ તો દાદાગીરી-મારામારી પર ઊતરી આવે છે. BMC તરફથી કોઈ જ ઍક્શન ન લેવાતાં તેઓ પોતાની મનમાની કરી આખા રસ્તા પર મોટી સંખ્યામાં ટૅન્કરો પાર્ક કરે છે. આ જ કારણે અમે બહુ પરેશાન થઈ ગયા છીએ. કોઈ જ ઍક્શન લેવાતી ન હોવાથી અમને લાગી રહ્યું છે કે શું BMC તેઓના સર્પોટમાં છે?’